24.5.2023
SL
Uradni list Evropske unije
C 182/3
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.11127 - TA / ANACAP / MANAGERS 2 / MRH TROWE) Zadeva, primerna za obravnavo po poenostavljenem postopku (Besedilo velja za EGP)
(2023/C 182/03)
1.
Komisija je 15. maja 2023 prejela priglasitev predlagane koncentracije v skladu s členom 4 Uredbe Sveta (ES) št.
139/2004.
Ta priglasitev zadeva naslednja podjetja: — TA Associates Management, LP („TA“, ZDA), — AnaCap Financial Partners Limited („AnaCap“, Združeno kraljestvo), — finančni holdingi Larsa Mesterheideja, Michaela Hirza, Ralpha Rockela, Maximiliana Clausa Troweja in ustanovitelja podjetja, ki ga je nedavno prevzelo podjetje MRH Trowe Germany GmbH, Matthiasa Edelmanna („Managers 2“, Nemčija), — MRH Trowe Germany GmbH („MRH Trowe“, Nemčija).
Podjetja TA, AnaCap in Managers 2 pridobijo v smislu člena 3(1)(b) in člena 3(4) uredbe o združitvah skupni nadzor nad podjetjem MRH IV.
Koncentracija se izvede z nakupom delnic.
2.
Poslovne dejavnosti zadevnih podjetij so:
— za podjetje TA: zasebno kapitalsko podjetje, osredotočeno na sektorje na področju tehnologije, zdravstva ter finančnih, potrošniških in poslovnih storitev v Severni Ameriki, Evropi in Aziji, — za podjetje AnaCap: srednje velik vlagatelj zasebnega kapitala, ki se osredotoča na naložbe v programsko opremo, tehnologijo in storitve v evropskem finančnem ekosistemu, — za Managers 2: ne opravljajo gospodarske dejavnosti razen imetništva delnic za namene finančnih naložb in ne nadzorujejo nobenih drugih podjetij, — za podjetje MRH Trowe: dejavnosti so večinoma povezane z zavarovalnim posredovanjem, svetovanjem o tveganjih in oceno tveganja za zasebne in poslovne stranke.
V manjši meri je dejavno tudi na področju rešitev na področju pokojnin in prejemkov zaposlenih, vključno s posredniškimi in svetovalnimi storitvami ter upravljanjem pokojninskih načrtov. 3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.